CELEX: 32013R0706
Language: ro
Date: 2013-07-23 00:00:00
Title: Regulamentul de punere în aplicare (UE) nr. 706/2013 al Comisiei din 23 iulie 2013 privind clasificarea anumitor mărfuri în Nomenclatura combinată

25.7.2013   
            
            
               RO
            
            
               Jurnalul Oficial al Uniunii Europene
            
            
               L 200/6
            
         REGULAMENTUL DE PUNERE ÎN APLICARE (UE) NR. 706/2013 AL COMISIEI
   din 23 iulie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă ar trebui clasificate la codurile NC indicate în coloana 2, pe baza motivelor care figurează în coloana 3 a tabelului respectiv.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iulie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  O unitate de control care constă într-un ansamblu de circuite imprimate conținând circuite integrate (de exemplu un controler obținut prin tehnologia semiconductorilor), elemente pasive (de exemplu rezistențe, condensatori și bobine de inducție), elemente active (de exemplu diode și tranzistori) și un absorbant de căldură pentru o tensiune de maximum 1 000 V, într-o carcasă cu dimensiunile de aproximativ 24 × 13 × 5 cm.
                  După instalarea softului corespunzător, unitatea de control este încorporată într-o mașină de spălat, fiind destinată să controleze funcțiile acesteia (de exemplu pornirea și oprirea motorului și a sistemului de încălzire a apei, deschiderea și închiderea vanelor de apă).
               
               
                  8537 10 91
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2(a) de la secțiunea XVI, precum și pe baza textului codurilor NC 8537, 8537 10 și 8537 10 91.
                  Clasificarea la poziția 8450 ca parte a unei mașini de spălat este exclusă, deoarece unitatea reprezintă un produs inclus la o poziție din capitolul 85.
                  întrucât unitatea constă într-un ansamblu de circuite imprimate, ea nu îndeplinește condițiile pentru circuitele integrate electronice prevăzute la nota 8(b) de la capitolul 85. Prin urmare, clasificarea la poziția 8542 este de asemenea exclusă.
                  Deoarece unitatea este programabilă și utilizată pentru controlarea funcțiilor unei mașini de spălat, ea trebuie clasificată la codul NC 8537 10 91 ca aparat de comandă cu memorie programabilă pentru o tensiune de maximum 1 000 V.